*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Околен свят, Изобразително изкуство, Музика, Компютърно моделиране и Технологии и предприемачество в 1. клас, сезон лято.*

Програмният модул се състои от 20 урока, всеки с продължителност от 35 мин., като14 от тях са в часовете от задължителната подготовка , 4 урока са в часовете от Занимания по интереси и 2 са предвидени за Крайгодишно тържество.

**Срок за изпълнение на дейностите**: втори учебен срок - от 10.05.2018 г. до 31.05.2018 г., с продължителност три учебни седмици.

Темите и вида на уроците са съобразени с Училищния учебен план за учебната 2017/2018 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през лятото, свързвайки го с изкуството и учебното съдържание по различни предмети;
* Създаване на умения за проучвателна работа – систематизиране и представяне на знания по различен начин –, постер, рисунка, изработване на предмети от декоративно-приложно изкуство, музикално изпълнение /песен, танц /, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на рисунка, музикално изпълнение, танц и т.н.
* Създаване на практически умения за приготвяне и украса на сладкиши, естетическо подреждане на маса, консервиране на пладове и подреждане на изложба от собствени изделия и произведения.
* Да се срещнат с поет, чието произведение е включено в Читанката за 1.клас и да се запознаят с творческия процес при създаване на литературна творба.

**Очаквани резултати:**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си.
* да усъвършенстват комуникативните компетентности и формират навици всеки ученик да се представя пред публика.
* да разпознават и разбират емоционалното въздействие на различни видове изкуства.
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;
* да усъвършенсват уменията си при планиране на различни (учебни и практически) дейности.
* да доразвият уменията си за работа в екип.

**Форми на работа:** Учениците ще работят индивидуално и по групи (в екип).

**Дейности на учениците:** дават добре обосновано, устно и писмено мнение, четат изразително, рецитират изучени стихотворения, работят за усвояване на граматичните правила, изучават песни и възприемат музикални произведения в които са отразени различните годишни сезони, изработват пано, рисунка, декоративни елементи за интериор, представят в диалог литературно произведение, апликират, подготвят танц, запознават се с начина на работа с домакински уреди (миксер, говарска печка) и дейности свързани с домашното консервиране.

Необходими умения на учениците: умения за систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |
| --- | --- | --- | --- |
| **Цели** | **Основни моменти от учебната работа** | **Очаквани резултати** | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА**  |
| Целта е:-формиране на начални умения за възприемане, осмисляне и интерпретация на кратки по обем и достъпни като съдържание литературни произведения; - споделяне на впечатления от чутото или прочетеното литературно произведение; - самостоятелно четене на художествени и научнопопулярни текстове;-безконфликтно преминаване на първокласника от позицията на слушател към позицията на читател ; | 1. Записване сняколко свързани по смисъл изречениа на собствено мнение по зададен въпрос.
2. Изразително четене.
3. Разглеждане на образци от худ.литература, свързани с темата.
4. Уместно използване на интонация при изговор на различни видове изречения по цел на изказване.
5. Различават различни видове изречения по цел на изказване.
6. Драматизация на приказка
 | Прави изводи като се опира на текста.Различава разказ от стихотворение на емпирична основа.умее да работи с по- голям художествен текст и да представи всички герои.Изграждане на творчески отговори свързани с въображение.Свързва думи с назовани действия на героите.Осмисля текста през собствения си жизнен опит. | Учениците умеят да:* Изразяват обосновано собствено мнение.
* Разбират смисъла на прочетеното и умеят да задават въпроси.
* Редактират свой текст.
* Четат изразително литературни произведения.
* Разпознават различни видове изречения по цел на изказване.
* Драматизация на художествено произведение.

. |
| **ОКОЛЕН СВЯТ** |
| 1. Разпознава характерни промени в природата през различните сезони.2. Разказва за труда на хората през различните сезони.3. Изброява правила за поведение сред природата.4. Извършва наблюдения и проучвания на обекти и природни явления. | 1. Наблюдава по презентация и констатира промяната при различни явления и обекти от неживата и живата природа.2. Разказва за отглеждането на потомство при различни животни.3. Определя и сравнява сезоните.4. Умения да наблюдава, да достига до изводи и обобщения. | Попълва, сравнява, свързва, оцветява, съотнася.Компетентност да наблюдава, да достига до изводи и обобщения. | * Изразяват обосновано собствено мнение.
* Разказва и сравнява.

Работа в екип. |
| **МУЗИКА** |
| Формиране на умения за пеене, слушане и музикална импровизация, музикално-ритмични движения, създаване на нагласи за общуване с музика.Издирване на музикални произведения, в които е отразена темата за лятото и другите годишни сезони. | 1. Разучаване на песни

свързани с темата.1. Съчиняване на ритмичен

съпровод към мелодия „Рачо Капитана”1. Подбор на подходящи

танцови стъпки и движения по изучената песен1. Слушане на музикално

произведение в изпълнение на акордеон, определяне емоционалното въздействие и възпроизвеждане на образи чрез движение, рисунка или по друг начин, по избор на ученика. | 1.Учениците могат да възпроизвеждат мелодията и метро ритъма;2.Могат да импровизират ритъм към подходящи музикални примери.3. Могат да изразяват емоционално отношение с различни изразни средства. | Учениците умеят да:* Изразяват личното си

емоционално отношение, артистичност, предпочитания.* Импровизират танцови

движения върху музика.* Ориентират се в

жанровото разнообразие на музиката. |
| **ИЗОБРАЗИТЕЛНО ИЗКУСТВО** |
| 1. Усвояване на знания за морските обитатели, за пчелите и техния външен вид. Нови знания за река Дунав.2. Формиране на умения за съчетаване на различни форми в един образ.3. Развиване на умения за прилагане на техника апликация.4. Развиване на умения за работа с акварел.5. Формиране на умения за изготвяне на проект. | 1. В уроците учениците се запознават, чрез презентация и беседа за света на пчелите, морските обитатели и река Дунав.2. Темата се насочва към формата и цветовете на наблюдавания обект.3. Следва демонстрация от учителя на поставената задача.4. Работа на ученика. | 1. Да работи с шаблон и изрязва. 2. Да съчетава цветове.3. Подбира изобразителни материали и пособия за апликация и рисуване, комбинира различни материали и техники.4. Работа в екип. | * Активността на ученика в беседата.
* Съчетанието от форми и цветове в апликацията.
* Начин на работа с цветовете с акварел.

Оригиналност и завършеност на крайния продукт – пчелички, аквариум с морски обитатели, река Дунав през лятото. |
| **ТЕХНОЛОГИИ И ПРЕДПРИЕМАЧЕСТВО** |
| 1.Развитие на умение за работа в екип, интерактивност, стремеж към успех и самоутвърждаване.2.Стимулиране на учениците да събират и сортират информация, да предлагат и дискутират идеи, които доказват в практически дейности.3.Чрез практическата дейност се разширява технологичната им култура. 4.Разширяване на знанията за дълготрайността на материалите и умението да ги използват за изработка на различни предмети. | 1.Дискусия по темата „По какво се определя дълготрайността на материалите“.2.Групиране на материалите според тяхната дълготрайност - с най-голяма дълготрайност - с най малка дълготрайност - предмети с еднократна употреба3.Какво е рециклиране и кои материали се поддават на тази обработка. | Всеки ученик умее:1. Да изработва предмети за украса с конкретна тема Есен 2. Да използва различни начини за съчетаване на природните материали.3. Да работи в екип.4. Да използва различни комбинации за декориране.5. Поощрява се творчеството и креативността. |  1. Оригиналност и завършеност на крайните продукти;2. Тематично съответствие;3. Използване на разнообразни материали;4. Добра екипна работа, умение за разпределение на ролите в екипа. |
| **ЗАНИМАНИЯ ПО ИНТЕРЕСИ** |
| Развитие на умения за приготвяне на домашни сладкиши.Развитие на естетически усет за подреждане на маса.Запознаване с хигиенните изисквания при домашно консервиране.Усъвършенстване на уменията на първокласниците за работа в екип. | 1. Определяне на необходимите по рецепта продукти.2.Спазване на технологията за приготвяне на тесто за мъфини.3. Подготвяне на и плодове и съдове за консервиране.4. Правилно подреждане на приборите на масата. | Създаване на елементарни трудови навици.Да проявят интеерес към труда на хората и да бъдат в помощ на своите родители. | 1.Изпичане и украса на мъфините.2.Естетично подреждане на чашите, приборите и сладкишите.3.Добра екипна работа, умение за разпределяне на ролите и дейностите в екипа. |
| Затвърдяване на знанията и уменията, които учениците са придобили през учебната година. Работа с мишка, клавиатура, разпознаване на компютърът и неговите части. Работа с програмата Paint и Windows Media Player.Междупредметни връзки/ БЕЛ, Роден край, Музика/ | 1. С играта „ Календар“си припомнят празничните дни и прослушват на компютър песни самостоятелно.
2. Играта „Компютърна история“ им припомня компютърната система.
3. Рисуване на лятна картина по избор.
 | 1. Познават национални и традиционни празници. 2.Добре включват и изключват програмата за слушане на музика.3.Работят добре с мишката и клавиатурата. 4.Разпознават частите на компютъра. | 1. Оригиналност и завършеност на крайния продукт/компютърна рисунката/;2. Тематично съответствие; |

УЧЕБЕН ПЛАН

БЪЛГАРСКИ ЕЗИК И ЛИТЕРАТУРА - 3 учебни часа;

Четене:

* „ Пързалка за облаче” по Радой Киров -1час

Извънкласно четене:

* „Защо ли....”, Йордан Друмников – 1час
* „Довиждане училище” по Марин Тачков, „ Ваканция” , Ангелина Жекова – 1час

ОКОЛЕН СВЯТ – 3учебни часа

1. „ Опознавам лятото “ – 1 час

2. „ Как се трудим и забавляваме през лятото? “ – 1 час

3. „ Годишните времена “ – 1 час

 ЗАНИМАНИЯ ПО ИНТЕРЕСИ – 4учебни часа

 1. „Приготвяне на мъфини и подреждане на маса за гости.” – 2часа

 2. „ Консервиране на плодове.” – 2 часа

 МУЗИКА – 2 учебни часа

1. „Годишните времена. Четирите елемента.” – 1час

2. „ Танцувам, марширувам, пея” – 1час

ИЗОБРАЗИТЕЛНО ИЗКУСТВО – 3 учебни часа.

1. „ Да бъдем добри като работните пчели! “ – 1 час

2. „ Морско дъно “ – 1 час

3. „ Река Дунав през лятото “ – 1 час

ТЕХНОЛОГИИ И ПРЕДПРИЕМАЧЕСТВО – 2часа

1. „Дърво на пожеланията” – 1 учебен час

2.” Здравей лято” – 1 учебен час

 КОМПЮТЪРНО МОДЕЛИРАНЕ – 1 учебен час

1. „Ваканция”- 1 учебен час

КРАЙГОДИШНО ТЪРЖЕСТВО - 2 учебни часа

 „ Сбогом, първи клас ! „

ОБЩИ РЕСУРСИ И БЕЛЕЖКИ:

Тази програмна единица е разработена, за да изгради и усъвършенства у учениците следните умения:

1. Да четат правилно и с разбиране различни по обем художествени текстове;
2. Да отговарят кратко на въпроси по съдържанието на изучаваното произведение;
3. Да разберат и осъзнаят характеристиката на всяко от годишните времена;
4. Да придобият умения за естетическо подреждане на маса.
5. Да придобият умения за консервиране на плодове;
6. Да познават и използват изразните средства на различни видове изкуства;
7. Да прилагат научените знания в практиката, да намират лесно практически решения;
8. Да оценяват постиженията си и да се гордеят с тях;

8. Да владеят и управляват емоциите си.

 9. Да показват своите знания и умения по подходящ начин

 пред съученици и публика.

|  |
| --- |
| ИНДИВИДУАЛНА ЧАСТ: Учениците изработват рисунки , украсяват маса за гости , изработват апликация, четат стихове, изработват модел на аквариум, приготвят компот, , научават за живота и труда на пчелното семейство, пресъздават настроение чрез рисунка и танц.ГРУПОВА ЧАСТ: Учениците изготвят табло, разучават песни и подготвят танц, подреждат изложба, приготвят тесто за мъфини изпълняват готварска рецепта и презентират готова продукция, подреждат готовите изделия в изложба, търсят начини да се рекламират.ПРИЛОЖЕНИЕ: Работни листи , протоколи за дейност и анкти.ОБРАТНА ВРЪЗКА: В края на програмния модул на учениците се дават анкетни листове с предварително формулирани въпроси.След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия чрез презентация.ИЗГОТВИЛИ: Професионална учебна общност в ОУ „Васил Левски” – Белене: Елза Гюзелева- ст. учител Ирина Линова- ст. учител Диана Николова – ст. учител ИИ и технологии Диляна Каракашева- ст. учител ИКТ  |
|  |